**PRIMERI POROČANJA PODATKOV ZA KMETIJSKIH PRIDELKE IN ŽIVILSKE PROIZVODE**

**POMEMBNO: En zavezanec** se lahko znajde v vlogi pridelovalca, posrednika, predelovalca oziroma trgovca, če izpolnjuje vse zahtevane pogoje za posameznega zavezanca glede velikosti podjetja (mikro, mala, srednja in velika podjetja po Odredbi o obveznem rednem pošiljanju podatkov o cenah kmetijskih pridelkov oziroma živilskih proizvodov).

To pomeni, da **če en subjekt** izpolnjuje pogoje za več zavezancev po velikosti podjetja mora za vsak tip zavezanca poročati ločeno glede cene, količine in porekla => npr. če subjekt po javno dostopnih bilancah spada v malo podjetje, ki ima letni promet več kot 2 MIO € (AJPES – čisti prihodek od prodaje) in **opravlja dejavnosti** pridelave, predelave, posredništva in trgovine se na podlagi zahtev iz Odredbe znajde v **vlogi TREH zavezancev** in sicer v vlogi pridelovalca, predelovalca in posrednika **za katere mora poročat**. Ker ne izpolnjuje kriterija po velikosti podjetja za veliko podjetje ne rabi poročati kot zavezanec za trgovca.

**PRIMER 1: VERIGA OSKRBE Z MLEKOM - ob predpostavki, da zavezanec izpolnjuje pogoje za posamezne zavezance glede velikosti podjetij**

**| 🌾 Kmet | -----> | 🏢 Zadruga | -----> | 🏭 Mlekarna | -----> |🏪 Trgovina |**

Kmet pridela mleko in kot **pridelovalec** poroča skupno prodajno ponderirano ceno za nepredelano sveže mleko (kmetijski pridelek), ki ga proda zadrugi.

Zadruga kupljeno mleko (brez predelave) kot **posrednik** proda mlekarni, zato poroča **skupno** **odkupno ponderirano ceno** za od kmeta odkupljeno mleko in **skupno prodajno ponderirano ceno** za mleko, ki ga proda mlekarni.

Mlekarna kot **predelovalec** poroča **skupno odkupno ponderirano ceno** za od zadruge odkupljeno mleko in **skupno** **prodajno ponderirano ceno** za mleko in živilske pridelke, ki jih pridela in proda trgovini.

Trgovina kot **trgovec** poroča **skupno** **odkupno ponderirano ceno** za ceno za mleko in živilske pridelke, ki jih odkupi od mlekarne, in **skupno** **prodajno ponderirano ceno** za mleko in živilske pridelke, ki jih proda končnemu kupcu.

* Poleg skupnih odkupnih in prodajnih ponderiranih cen zavezanci poročajo za vsak kmetijski pridelek oz. živilski proizvod tudi skupne odkupne in prodane količine ter poreklo.

**Različne kombinacije poročevalcev pri pridelavi in predelavi mleka ter mlečnih izdelkov:**

**1.a) Kmet kot pridelovalec kmetijskih pridelkov za lastne živilske proizvode**

Če kmet pridela mleko in ga sam predela v jogurt ter proda trgovini in izpolnjuje zahtevo glede velikosti za mikro in vsaj malo podjetje, poroča:

* najprej kot **pridelovalec** skupno prodajno ponderirano ceno za nepredelano sveže mleko (kmetijski pridelek) in
* nato kot **predelovalec** skupno odkupno ponderirano ceno za nepredelano sveže mleko (kmetijski pridelek) ter skupno prodajno ponderirano ceno za jogurt (živilski proizvod).

(Trgovina, ki izpolnjuje pogoj glede velikosti podjetja za velika podjetja, nato sama kot trgovec poroča skupno odkupno ponderirano ceno in skupno prodajno ponderirano ceno za jogurt, ki ga proda končnemu kupcu.)

**1.b-1) Zadruga kot pridelovalec, predelovalec in trgovec**

Če zadruga mleko, ki ga sama pridela, predela v jogurt in ga v svoji trgovini prodaja direktno kupcem in izpolnjuje zahtevo glede velikosti za mikro in vsaj malo podjetje, poroča:

* najprej kot **pridelovalec** skupno prodajno ponderirano ceno za nepredelano sveže mleko (kmetijski pridelek),
* nato kot **predelovalec** skupno odkupno ponderirano ceno za nepredelano sveže mleko (kmetijski pridelek) in prodajno ponderirano ceno za jogurt (živilski proizvod),
* kot **trgovec NE POROČA,**  ker ne izpolnjuje pogoja glede velikosti podjetja za velika podjetja.

**1.b-2) Zadruga kot pridelovalec, predelovalec in trgovec**

Če zadruga mleko, ki ga sama pridela, predela v jogurt in ga v svoji trgovini prodaja direktno kupcem in izpolnjuje zahtevo glede velikosti za veliko podjetje, poroča:

* najprej kot **pridelovalec** skupno prodajno ponderirano ceno za nepredelano sveže mleko (kmetijski pridelek),
* nato kot **predelovalec** skupno odkupno ponderirano ceno za nepredelano sveže mleko (kmetijski pridelek) in prodajno ponderirano ceno za jogurt (živilski proizvod),
* nazadnje pa še kot **trgovec** skupno odkupno ponderirano ceno (kmetijski pridelek) in skupno prodajno ponderirano ceno (živilski proizvod) za jogurt, ki ga proda končnemu kupcu.

**PRIMER 2: KOMBINACIJA TIPOV POROČEVALCA (pridelovalec jabolk, ki jih tudi prodaja) - ob predpostavki, da zavezanec izpolnjuje pogoje za posamezne zavezance glede velikosti podjetij**

**VPR.:** Nekaj malega naših jabolk prodamo tudi v naši maloprodaji/šolam in vrtcem. Smo zavezani poročati tudi kot posrednik/trgovec?

**ODG.:** Res je, če ste zavezanec za poročanje kot pridelovalec (jabolk) in le-te hkrati tudi prodajate v lastni maloprodaji (lastna trgovina končnim kupcem), ste zavezani za poročanje tudi kot trgovec če izpolnjujete pogoje za zavezanca iz Odredbe glede velikosti podjetja za veliko podjetje.

**PRIMER 3: POROČANJE PREDELOVALCA (klavnica) - ob predpostavki, da zavezanec izpolnjuje pogoje za posamezne zavezance glede velikosti podjetij**

**Klavnica A** kupuje le en artikel (npr. govejo polovico), prodaja pa različne dele po razseku z drugačnimi cenami (cene proizvodov niso primerljive z nabavnim artiklom). Poleg tega v drugem proizvodnem obratu izvaja tudi različne dodelave na kupljenih osnovnih delih (npr. kupi osnovni del piščančjega fileja, prodaja pa zrezke iz piščančjega fileja, malo mišico, ražnjiče, …)

**VPR.:** Ali moramo poročati skupno odkupno in prodajno ponderirano ceno, kljub temu da ne gre za primerljive pridelke oz. proizvode?

**ODG.:** Kljub temu da iz navedenega poročanja nabavne in prodajne cene ne bo primerljivo brez upoštevanja naravnih deležev, stopnje obdelave, mesnatosti polovic, ipd., je klavnica dolžna poročati ločeno kot **predelovalec,** če izpolnjujete pogoje za zavezanca iz Odredbe za vsaj mala podjetja:

* Skupne odkupne ponderirane cene za kategorijo »kmetijski pridelki – meso in mesni izdelki«, kjer izpolni podatke za »Goveje meso«. Če drugih kmetijskih pridelkov ne odkupuje, za ostale kategorije mesa označi kvadratek »ni podatka«, če odkupuje tudi ostalo meso, v aplikacijo poroča tudi te podatke.
* Skupne prodajne ponderirane cene za »živilske proizvode – meso in mesni izdelki« «, kjer izpolni podatke za »Goveje meso s kostjo« in/ali »Goveje meso brez kosti«. Če drugih živilskih proizvodov ne prodaja, za ostale kategorije mesa označi kvadratek »ni podatka«, če prodaja tudi ostalo meso, v aplikacijo poroča tudi te podatke.

**POZOR:** Če meso prodaja v lastni maloprodajni trgovini, je dolžna poročati podatke tudi kot **trgovec in oddati dve poročili** če izpolnjujete pogoje za zavezanca iz Odredbe za velika podjetja.